Grand Theft Auto

ליברטי סיטי

חלק גדול מהמשחקים מתרחשים בליברטי סיטי (באנגלית: Liberty City, בתרגום חופשי לעברית: עיר החירות), שהיא עיר דמיונית המבוססת על העיר האמיתית ניו יורק שבארצות הברית. עיר זו היא מקום ההתרחשות העיקרי במשחקים Grand Theft Auto, Grand Theft Auto 2, Grand Theft Auto III, Grand Theft Auto: Liberty City Stories, Grand Theft Auto IV, Grand Theft Auto: The Lost And Damned ו-Grand Theft Auto: The Ballad of Gay Tony. כמו כן, העיר מופיעה בסרטונים קצרים או במשימות מסוימות במשחקים שונים בסדרה שהתרחשותם העיקרי לא שם.
על פי המשחק Grand Theft Auto: Liberty City Stories, עיר זו נוסדה בשנת 1798.
במשחקים בהם הגרפיקה היא תלת-ממדית, העיר מחולקת לשני איים: פורטלנד וסטאונטון וביניהם מחברים גשרים, תעלות תחתיות ורכבת תחתית. האזורים מחולקים בין כנופיות רבות: "דיאבלוס" מפוארטו ריקו, "יארדי" הג'מייקאנים, "הודס" האפרו-אמריקנים, הקרטל הקולומביאני, משפחת המאפיה האיטלקית לאון, פורלי וסינדאקו, היאקוזה היפנית והטריאדים הסינים. מזג האוויר בעיר גשום במרבית הימים וכתוצאה ממנו נוצר ערפל.
במשחק Grand Theft Auto IV שמשמש כאתחול לסדרה, העיר מוצגת במראה שמזכיר הרבה יותר את ניו יורק האמיתית: ברוקלין נקרא ברוקר, קווינס נקרא דיוקס והרובע מנהטן נקרא אלגונקווין. הרובע סטטן איילנד הוא היחיד שלא קיבל גרסה במשחק משום העומס בלוח הזמנים והמרחב בזיכרון הדיסקים עליהם נמצא המשחק ולכן היאקוזה לא חוזרת ב-"עידן" הזה. הרבעים בעיר של ה-"עידן" הרביעי מתחלקים לכנופיות, כמו במשחקים הקודמים: כנופיות הברטווה הרוסיות, פלוגת "היארדיס" הג'מאייקית, המוב האירי, מועדוני האופנוענים "הלוסט אנד דמנד" (האבודים וארורים), "מלאכי המוות" ו"רוכבי אפטאון", כנופיות הרחוב השחורות "נוכלי נורט'ווד" ו"מ.ו.ב", כנופיות ההיספניות "הלורדים הספרדיים" ו"סוחרי הסמים הדומיניקנים" שעוסקים בקוקאין, הטריאדים הסיניים, המוב הקוריאני, קרטל "טורס", המאפיה היהודית וה-"קומישן", איחוד של משפחות הפשע האיטלקיות.
על פי התיאורים של העיר במשחקים השונים, ליברטי סיטי היא עיר מלאת פשעים בה השלטון המקומי חסר אונים עד שהמילה הלא גסה היחידה בעיר היא 'תקווה'.

GTA V

ב-2 בנובמבר 2011 יצא הטריילר הראשון של Grand Theft Auto 5 על ידי Rockstar Games. המשחק מתרחש בלוס סנטוס המבוססת על העיר האמיתית לוס אנג'לס, קליפורניה, אותה העיר במדינה הדמיונית במשחק San Andreas אך מחודשת וריאליסטית יותר. במשחק הזה ישנו חידוש שסיכן את Rockstar Games מאוד, ישנם שלושה פרוטגוניסטים (דמויות ראשיות) ביניהם ניתן להחליף בכל רגע ולעיתים אף בזמן משימה וזהו המשחק הראשון בסדרה שהציג את הפורמט. Rockstar Games ציינו בכתבה של Game Informer שהעולם במשחק יהיה יותר גדול מ-San Andreas, ליברטי סיטי של Grand Theft Auto IV והעולם של Red Dead Redemption במאוחד, ולכן חשבה שיהיה מעניין לקבל את האפשרות להיות בין מקום למקום בשניות בעזרת התחלפות בין שלוש הדמויות הראשיות. בנוסף, אחת הסיבות לכך שיש שלוש דמויות ראשיות היא שיש כאלה שאהבו או לא אהבו סיפורים או אישיויות של פרוטגוניסטים שונים בסדרה, ולכן Rockstar מציעה כעת שלושה פרוטגוניסטים שונים אחריהם תעקבו, ואת כולם בעולם אחד, עיר אחת, במשחק אחד. שמם של הפרוטגוניסטים הם: פרנקלין קלינטון, מייקל "דה סנטה" וטרוור פיליפס.

המשחק הבא בסדרה

לאחר ההצלחה המסחרית הגדולה של המשחק הנוכחי בסדרה GTA V נפוצו שמועות רבות על המשחק הבא בסדרה המכונה Grand Theft Auto: VI או GTA 6, הפרט היחיד שידוע לנו על המשחק כרגע הוא שהוא נמצא בפיתוח על ידי חברת Rockstar Games תחת שם הקוד "Project Americas".

מיתוסים ואגדות

בסדרת משחקי GTA ישנם לא מעט מיתוסים ואגדות, המיתוסים יכולים להיות על ייצור כלשהו, מקום, או בן אדם. המיתוסים במשחקי GTA החלו לראשונה ב-GTA 3 שהוא נחשב למשחק ה-GTA הראשון בתלת מימד. המשחקים הצליחו להוציא מיתוסים מפורסמים כמו ביגפוט, חייזרים, ראטמן ועוד. למרות שהרבה מהמיתוסים מתגלים כמזויפים והם בסך הכל המצאה של שחקן. למרות שגם יש מיתוסים שהתגלו כאמיתיים.
מיתוסים מפורסמים:
ביגפוט - הוא ייצור מפורסם שעלול להיות קיים גם בחיים האמיתיים אך עדיין אין הוכחות לקיומו, לפי דיווחים של שחקנים הייצור קיים במשחקים GTA V ו-GTA San Andreas. הוא אמור להתחבא ב-Back o beyond בסאן אנדראס.
חייזרים - חייזרים הם מבין המיתוסים המפורסמים ביותר בסדרת משחקי GTA, במשחק GTA V החייזרים התגלו כאמיתיים, ובמשחק GTA San Andreas ניתן לראות במדבר עב"מ בשמיים שמוכיח שיש עב"מים בסאן אנדראס, אך עדיין אין הוכחה לחייזרים במשחק.
ראטמן - ראטמן הוא נחשב לאגדה המפורסמת ביותר במשחק GTA IV, המיתוס הזה התגלה עוד בשנת 2008 כש-GTA IV יצא, המיתוס התחיל כשתמונה מסתורית הועלתה לאינטרנט המתארת ייצור גבוה שנראה כמו חצי בן אדם וחצי עכברוש, לפי דיווח של שחקנים, ראטמן מתחבא במקומות החשוכים של הרכבת התחתית במשחק, ראטמן יכול לרוץ מהר מאוד, והוא יכול לתקוף את השחקן ולהרוג אותו, אומנם זו בסך הכל אגדה ואין  שום עדויות לכך שייצור זה אכן קיים במשחק, וככל הנראה הוא בסך הכל אגדה שמישהו המציא.